ARRONDO ALDASORO (EH Bildu, 2014-10-31):
Bai.
Orduan, Aburto jauna, bat gatoz gauza pare batean behintzat. Bat, kezkatuta gaudela, bai zu, bai gu, bai ni. Eta bestea, helburu batzuetan ados gaudela, beraz, helburu batzuetan ados baldin badaude, has gaitezen ikusten nola, zein ibilbide egin behar dugun horiek lortzeko.
Guk esaten duguna da gaur egun dagoen errealitatea eta egindakoa ez dela nahiko, gehiago egin behar dela eta egin daitekeela. Saiatu zara zure interbentzioan nolabait errealitate gordinari eta nire aldetik egindako hausnarketari aurre egiteko diskurtsoa egiten, enplegu plana ere aipatu duzu, baina errealitatea oso tematia da eta errealitatea da erakusten duena jendea nola dagoen eta ze baldintzetan bizi den.
Eta nik ez dut esan eta ez dut esango ez duzuela ezer egin, ez duzuela ezer egiten, baina esaten ari naizena da erronka garrantzitsuenak bere horretan, Sail horretan, Enplegu eta Gizarte Politikako erronka garrantzitsuenak bere horretan daudela eta hainbat kasutan okerrago ere bai.
Gure sistemak asko hobetu behar duela benetako erantzunak emateko, pertsonek behar dituzten bizi baldintzak duinak izateko. Zuk ekonomia hobetzen ari dela eta hainbat datu eman duzu, eta nik esaten dizut egun hauetan oraindik lehen baino enpresa gehiago daudela arazoekin eta hori dela errealitate, tematia izateko errealitatea.
Ixteko mehatxuekin, jende gehiago kalean gelditzeko arriskuarekin, hor daude lehen ere aipatu dira atzo bertan ateratako berria Cablenor, (...), Mungiako Baltogar, lehendik daudenak, Laminaciones –ez dut zerrenda osoa esango–, baina hori da errealitatea, horretaz ere nik uste dut hitz egin behar dela askoz gehiago.
Datu gehiago ez ditut emango, baina gazteen langabezi tasa ikusten baldin badugu eta konparatzen baldin badugu Europakoarekin, adibidez, ba oso urruti gaude, gure sistema oso ona izango, baino oso urruti gaude...
...ikusten baldin badugu eta konparatzen baldin badugu Europakoarekin adibidez, oso urruti gaude. Gure sistema oso ona izango da baina oso urruti gaude. Hemen % 46 inguru dabil eta Europan bataz bestekoa % 16-17 gutxi gora behera.
Aurreko interbentzioan ez dut aipatu, interes berezia badu ere, etxebizitzaren gaia zeren etxebizitzari buruzko politikak ere egiten ari zaretenak ez dugu uste bide onetik doazenik. Hitzez bai esan izan duzue apustua alokairua izan behar duela baina egiten ari zareten politiketan ez dago inolako urratsik bide horretatik gure ikuspuntutik behintzat.
Alokabide jendea etxegabetzen ari da, kaleratzen ari da. Jarraitzen du kale gorrian uzten, baita tartean ordaintzeko ezintasunak dituztenak ere, eta hori iruditzen zaigu bide okerretik joatea dela adibidez.
Eta hau horrela izan da, hau errealitatea izan da. Aukera izango dugu bai aurrekontuetan eta bai enplegu monografikoan hitz egiten jarraitzeko baina orain dela aste batzuk jakin dugu ardura hau utzi egingo duzula, sailburuak itsasontzi hau abandonatu egiten duela. Eta ez bakarrik sailburuak; sailburua, bi sailburu-orde gutxienez baita ere. Beraz bazoaz, bazoazte eta ezin esan etxeko-lanak eginda uzten dituzuenik.
Lehen aipatu bezala, erronka asko daude Saila honetan, erronka garrantzitsu asko zeren eta, aipatu dudan bezala, egiten dena edo ez dena egiten pertsonengan eragin zuzena dauka. Eta hasi naiz esaten kezkatuta gaudela, saiatu naiz egiten errepaso bat adierazten gure kezkak zergatik eta non dauden, eta bukatzen dut esaten jarraitzen dugula kezkatuta gainera ikusten dugulako arduradun politikoak barku hau abandonatuko duzuela hurrengo asteetan edo hilabeteetan, eta oinarrizko erronkak, benetako arazoak, bere horretan jarraitzen dutela eta espero dut okertzea hurrengo asteetan eta hilabeteetan horretan jarraituko dutela.
Guk jarraituko dugu planteatzen, proposatzen bai aurrekontuen eztabaidan eta bai enplegu monografikoan gure ikuspuntutik erronka horiei aurre egiteko zer irtenbide ipini behar diren mahai gainean.
Aukera izango dugu eztabaidatzen jarraitzeko baina kezkatuta gaude egoeragatik eta kezka hori areagotzen da barkua abandonatzen duzuelako.